EkBass/fiwiki-20250220-pages-articles huggingface dataset:
Edvaldo Valério

Edvaldo Valério Silva Filho (s. 20. huhtikuuta 1978 Salvador) on brasilialainen entinen uimari, joka voitti olympiapronssia 4x100 metrin vapaauintiviestissä Sydneyssä 2000, yhdessä Fernando Schererin, Gustavo Borgesin, ja Carlos Jaymen kanssa. == Lähteet == *UOL Luettu 18.4.2007 Luokka:Brasilialaiset uimarit Luokka:Brasilialaiset olympiamitalistit Luokka:Vuonna 1978 syntyneet Luokka:Elävät henkilöt
Ferrari 512 TR

Ferrari 512 TR on italialaisen Ferrarin vuosina 1991–1994 valmistama urheiluauto. Se oli edelleen kehitetty versio kuuluisasta Testarossa­-mallista. Muun muassa vaihteistoa ja moottoria parannettiin, ja kori muotoiltiin uudelleen. Vuonna 1994 autosta tehtiin paranneltu versio, F512 M. Sen korvasi vuonna 1996 uusi, etumoottorinen Ferrari 550 Maranello. == Aiheesta muualla == 512 TR Luokka:S-segmentin autot Luokka:1990-luvun autot
Antoaneta Frenkeva

Antoaneta Frenkeva (s. 24. elokuuta 1971) on entinen bulgarialainen uimari, joka voitti olympiahopeaa 100 metrin rintauinnissa Soulissa 1988, edellään vain joukkuetoverinsa Tanja Dangalakova. Samoissa kilpailuissa hän voitti pronssia 200 metrin rintauinnissa. == Lähteet == *DatabaseOlympics Luettu 18.4.2007 Luokka:Bulgarialaiset uimarit Luokka:Bulgarialaiset olympiamitalistit Luokka:Vuonna 1971 syntyneet Luokka:Elävät henkilöt
Gordon Gollob

Gordon Gollob (16. kesäkuuta 1912 − 8. syyskuuta 1987) oli itävaltalainen hävittäjälentäjä Kolmannen valtakunnan Luftwaffessa. Hän syntyi Grazissa Gordon MacGollob-nimisenä. Hänen isänsä oli skotti, joka oli muuttanut Itävaltaan. Gordon Gollob liittyi Itävallan Bundesheeriin vuonna 1933 ja vaihtoi nimensä jo tuolloin "germaanisemmaksi". Gollobin pudotussuhde oli 2.27.Luftwaffen hävittäjä-ässät, 1999 s. 228 Anschlussin jälkeen hän siirtyi Kolmannen valtakunnan upseerikaartiin. Siirto oli hänelle helppo, koska hän oli natsi. Hän otti osaa Puolan miehitykseen, jossa yhteydessä saavutti ensimmäiset ilmavoittonsa. Seuraavat ilmataistelut liittyivät Norjan miehitykseen. Hän osallistui myös "Taisteluun Britanniasta". Hän siirtyi Neuvostoliiton vastaiselle rintamalle heti Operaatio Barbarossan alussa. Hän saavutti 53 ilmavoittoa kahtena syyskesän kuukautena ja peräti yhdeksän voittoa yhtenä päivänä. Joulukuussa 1941 hänet vedettiin kotirintamalle Bf 109:n kehitysversion koelentoihin. Keväällä 1942 hän oli Krimin rintamalla. Lokakuussa 1942 hänet siirrettiin Ranskaan esikuntatehtäviin. Huhtikuussa 1944 Gollob nimitettiin General der Jagdflieger Adolf Gallandin esikuntaan. Hänestä tuli koelentämisen johtaja. Hän johti Ardennien vastahyökkäyksen hävittäjätoimintaa. Tammikuussa 1945 hänestä tuli General der Jagdflieger. Hän saavutti kaikkiaan 150 ilmavoittoa 340 lennolla, joka on harvinaisen suuri voittojen lukumäärä lentojen lukumäärään nähden. Toisen maailmansodan jälkeen hän kirjoitti ilmailulehtiin elääkseen. Vuonna 1948 hän ryhtyi Itävallan "Itsenäisyyspuolueen" johtajaksi, jonka jälkeen työskenteli auto- ja moottorialan yrityksessä. == Lähteet == * === Viitteet === ==Aiheesta muualla== * Bio and detailed info of his victories Luokka:Itävaltalaiset lentäjät Luokka:Itävaltalaiset sotilaat Luokka:Vuonna 1912 syntyneet Luokka:Vuonna 1987 kuolleet
Paul Scofield

David Paul Scofield (s. 21. tammikuuta 1922 Hurstpierpoint, Sussex – 19. maaliskuuta 2008) oli englantilainen näyttelijä. Hän voitti vuonna 1966 parhaan miespääosan Oscar-palkinnon roolistaan elokuvassa Kunnian mies. Häntä on pidetty myös loistavana teatterinäyttelijänä. Scofield meni 15. toukokuuta 1943 naimisiin Joy Parkerin kanssa, ja hänellä on kaksi lasta (s. 1944 ja 1951). Hän sairasti verisyöpää. == Lähteet == == Aiheesta muualla == * * Luokka:Englantilaiset näyttelijät Luokka:Englantilaiset teatterinäyttelijät Luokka:Royal Shakespeare Companyn jäsenet Luokka:Oscar-palkinnon saajat Luokka:Golden Globe -palkinnon saajat Luokka:BAFTA-palkinnon saajat Luokka:Primetime Emmy -palkinnon saajat Luokka:Tony-palkinnon saajat Luokka:Vuonna 1922 syntyneet Luokka:Vuonna 2008 kuolleet
Täpläsilli

Täpläsilli (Alosa fallax) on sillin sukulainen, mutta korkeaselkäisempi. Lisäksi sillä on kyljissään rivi tummia täpliä. Pituutta sillä on n. 40 cm. Täpläsilli muistuttaa suuresti pilkkusilliä, jonka kanssa se voi risteytyä. Molemmat lajit kuuluvat jokisilleihin. == Levinneisyys == Täpläsillä tavattiin aina 1950-luvulle asti myös Itämerestä. Nykyisin sitä esiintyy Atlantissa Etelä-Norjasta Marokkoon, Välimeressä, Mustassameressä ja muutamissa Keski- ja Etelä-Euroopan järvissä. Lisäksi se on levinnyt laivojen mukana Pohjois- Amerikan Suuriin järviin. Täpläsilli eroaakin useimmista muista sillikaloista siinä, että se sietää makeaa vettä. Täpläsilli vaeltaa jokiin kutemaan ja jokisuistojen likaantuminen on heikentänyt täpläsillikantoja sen nykyisillä esiintymisalueilla. Suomessa täpläsilli on nykyään harvinainen satunnaisvieras. == Ravinto == Täpläsilli syö useimpien muiden sillikalojen tavoin eläinplanktonia. Se pyrkii itse välttymään syödyksi tulemiselta liikkumalla isoissa parvissa. == Lisääntyminen == Kutu tapahtuu yöllä joen sorapohjalle. Poikaset uivat kuoriuduttuaan mereen. == Lähteet == ==Aiheesta muualla== * Luokka:Jokisillit
Vanha valtiopäivätalo (Tukholma)

Vanha valtiopäivätalo () on Tukholmassa, Riddarholmenin saarella, Birger Jarls torgin etelälaidalla sijaitseva rakennus. Se toimi Ruotsin valtiopäivien rakennuksena vuosina 1866–1905. Sitä ennen se oli vuodesta 1833 toiminut säätyvaltiopäivien aatelittomien säätyjen eli papiston, porvariston ja talonpoikien kokoontumispaikkana. Aatelissääty käytti Ritarihuonetta. Rakennuksen vanhimmat osat ovat osa keskiaikaista Tukholman fransiskaaniluostaria. Se muutettiin valtiopäivärakennukseksi arkkitehti Johan Fredrik Åbomin suunnitelmien mukaan vuosina 1856–1866, ja sai samalla nykyisen ulkonäkönsä. Vuosina 1908–1911 valmistui rakennuksen merinäkymäpuolelle lisärakennus, jonka suunnitteli arkkitehti Aron Johansson. Vanhassa valtiopäivätalossa toimii nykyään Tukholman kamarioikeus.Fredric Bedoire: Stockholms byggnader: Arkitektur och stadsbild, s. 53. Norstedts, Tukholma 2012. ==Lähteet== Luokka:Parlamenttitalot Luokka:Riddarholmenin rakennukset ja rakennelmat Luokka:Ruotsin hallintorakennukset Luokka:1800-luvulla rakennetut hallintorakennukset
Medborgarhuset

Medborgarhuset (; myös Forsgrénska Medborgarhuset) on Tukholman Södermalmilla, Medborgarplatsenin aukion laidalla sijaitseva rakennuskompleksi. Rakennuksen suunnitteli arkkitehti Karl Martin Westerberg, joka voitti vuonna 1930 järjestetyn suunnittelukilpailun. Talo valmistui 1939. Kompleksi koostuu kolmesta rakennuksesta, joissa sijaitsee muun muassa luentosali, uimahalli ja kirjasto. Sisäänkäynti on toisen kerroksen korkeudella. Julkisivut on verhoiltu keltaisilla tiilillä. Sisustuksessa ja siäänkäynnissä on käytetty paikalta puretusta vanhasta rakennuksesta peräisin olevia koristeita.Fredric Bedoire: Stockholms byggnader: Arkitektur och stadsbild, s. 277. Norstedts, Tukholma 2012. Pääoven eteen on pystytetty vuonna 2003 surmatun Ruotsin ulkoministeri Anna Lindhin muistomerkki. ==Lähteet== == Aiheesta muualla == Luokka:Södermalmin rakennukset ja rakennelmat
Wolfgang Paul

Wolfgang Paul (10. elokuuta 1913 - 7\. joulukuuta 1993)Wolfgang Paul oli saksalainen fyysikko. Paul sai vuonna 1989 Nobelin fysiikanpalkinnon ionikaappauksen löytämisestä. Paul syntyi vuonna 1913 pienessä Lorenzkirchin kylässä, Saksassa. Paul varttui Münchenissä lääkeainekemistin poikana. Muutaman opiskeluvuoden jälkeen Münchenin teknillisessä yliopistossa hän vaihtoi koulua Berliinin teknilliseen yliopistoon. Vuodesta 1952 lähtien hän työskenteli Bonnin yliopistossa kokeellisen fysiikan professorina. Paul työskenteli myös CERNissä vuosien 1965 ja 1967 välisenä aikana. == Lähteet == ==Aiheesta muualla== * Biografia Nobel-säätiön sivuilla Luokka:Saksalaiset fyysikot Luokka:Saksalaiset professorit Luokka:Nobelin fysiikanpalkinnon saajat Luokka:Vuonna 1913 syntyneet Luokka:Vuonna 1993 kuolleet
Cygnaeus-lukio

Cygnaeus-lukio oli vuonna 1995 perustettu yksi Jyväskylän suurimmista lukioista. Koulussa työskenteli yli 500 opiskelijaa ja 45 opettajaa. Koulun rehtorina toimi Ari Pokka. Vuoden 2015 alussa Cygnaeus-lukio ja Voionmaan lukio yhdistyivät hallinnollisesti Schildtin lukioksi ja koulutiloissa toimii vastedes Schildtin lukion Viitaniemen toimipiste. Cygnaeus-lukio oli yleislukio, jonka painopistealueina olivat musiikin sekä matemaattis- luonnontieteellisten aineiden opiskelu. Musiikkia opetettiin erillisellä musiikkilinjalla. Koulu sijaitsi Jyväskylän keskustan lähellä Nisulassa. Cygnaeus-lukio nähtiin Nelosen Stage-ohjelmassa, jossa etsitään Suomen parasta koulumusikaalia. Oppilaitos sijoittui kisassa kolmanneksi. == Lähteet == == Aiheesta muualla == *Cygnaeus-lukion kotisivut Luokka:Jyväskylän lukiot Luokka:Jyväskylän rakennukset ja rakennelmat
Mössbauerin ilmiö

Mössbauerin ilmiöllä tarkoitetaan kahden samanlaisen atomiytimen, lähteen ja absorbaattorin, välistä rekyylitöntä gammakvantin emissiota ja absorptiota eli gammaresonanssia. Gammaresonanssissa lähde on virittyneessä tilassa oleva atomiydin, joka rekyylittömästi emittoi gammakvantin eli fotonin. Absorbaattori on samanlainen, mutta perustilassa oleva atomiydin, joka rekyylittömästi absorboi siihen törmäävän fotonin ja virittyy. Rudolf Mößbauer sai ilmiön selittämisestä Nobelin fysiikanpalkinnon vuonna 1961. Mössbauerin ilmiötä esiintyy noin kolmanneksella alkuaineista. Etenkin raudalla, ja väheisemmässä määrin tinalla, sitä on käytetty apuna näiden aineiden kemian tutkimiseen. Kvanttiteorian mukaan perustilassa oleva atomiydin pystyy absorboimaan siihen törmäävän fotonin, jos tällä atomiytimellä on sellainen viritetty tila, jonka viritysenergia W on sama kuin fotonin energia. Tämä tosin pätee vain, jos ytimen massa oletetaan äärettömäksi; todellisuudessa liikemäärän säilymislain takia osa fotonin energiasta menee rekyylinä ytimen liike-energiaksi. Kun kirjoitetaan liikemäärän ja energian säilymislait, saadaan yhtälöryhmä (olettaen, että ytimen massa ei muutu reaktiossa) :\left\\{ \begin{array}{ll} mv + \frac{hf}{c} = mv' \\\ -\frac{1}{2}mv^2 + hf = \frac{1}{2}m'v'^2 + W, \end{array} \right. missä \scriptstyle m ja \scriptstyle v ovat ytimen massa ja alkunopeus, \scriptstyle v' ytimen loppunopeus, \scriptstyle W ytimen saama viritysenergia, \scriptstyle c valon nopeus, \scriptstyle f fotonin taajuus ja \scriptstyle h Planckin vakio. Jos ytimen ja fotonin nopeudet ovat samansuuntaiset, yhtälöparista voidaan ratkaista viritysenergia :W = hf \left( 1 - \frac 12 \frac {hf}{mc^2} - \frac vc \right). Jotta ydin saataisiin viritettyä, on rekyylihäviön yleensä oltava pieni. Mößbauer ratkaisi ongelman vuonna 1958 käyttämällä kidehilaan sidottua radioaktiivista isotooppia. Tällöin rekyyli tulee koko kiteelle, jonka massa on huomattavasti ytimen massaa suurempi, ja rekyylihäviö on täten pieni. Mössbauerin ilmiö on Mössbauerspektroskopian eli gammaresonanssispektroskopian perusta. == Lähteet == *Lennart Simons (1970): Fysiikka korkeakouluja varten. WSOY === Viitteet === == Aiheesta muualla == Luokka:Kvanttimekaniikka Luokka:Ydinfysiikka Luokka:Spektroskopia
Heksaklooribentseeni

Heksaklooribentseeni eli HCB on orgaaninen yhdiste (POP-yhdiste), joka muodostuu hiilestä ja kloorista. Heksaklooribentseeni on normaaliolosuhteissa olomuodoltaan kiinteää, väritöntä - valkoista ainetta. Sen kemiallinen kaava on C6Cl6. Heksaklooribentseenista käytetään myös nimityksiä HCB, perklooribentseeni, pentakloorifenyylikloridi ja fenyyliperkloryyli. Heksaklooribentseenin moolimassa on 284,8 g/mol, sulamispiste 231 °C, kiehumispiste 323–326 °C, tiheys 1,21 g/cm3, leimahduspiste 242 °C (c.c.) sekä CAS-numero 118-74-1. Heksaklooribentseeni liukenee heikosti veteen 0,0000005 g/100 ml (20 °C). Heksaklooribentseeniä on käytetty peittausaineena kasvitautien torjunnassa sekä lähtöaineena muiden kemikaalien valmistuksessa. Aine tuli markkinoille vuonna 1945. Suomessa heksaklooribentseenin käyttö torjunta-aineena kiellettiin vuonna 1996 (VNp 1361/1996). Heksaklooribentseeniä voi esiintyä myös toisen fungisidin pentakloorinitrobentseenin eli kvintotseenin (C6Cl5NO2) hajoamistuotteena. Heksaklooribentseeni liukenee eetteriin sekä vähäisessä määrin etanoliin. Aine kuuluu POP-yhdisteitä rajoittavan vuonna 2001 solmitun ns. Tukholman sopimuksen piiriin. Heksaklooribentseenistä on käytetty ainakin seuraavia kaupallisia nimiä: Amatin, Anticarie, Bunt-cure, No Bunt 80, Bunt-no-more (Dow chemicals), Co-op-hexa (Bayer chemicals), Sanocide, Snieciotox. == Ympäristö- ja terveysvaikutukset == Lyhytaikainen altistus voi seurata vaikutuksia maksassa ja hermostossa. Työministeriön päätöksen 1044/1991 mukaan heksaklooribentseenistä katsotaan olevan vaaraa perimälle, sikiölle ja lisääntymiselle. Heksaklooribentseeni on tutkimusten mukaan myös erittäin myrkyllistä vesieliöille. == Aiheesta muualla == * * *Ympäristöministeriö: Heksaklooribentseeni *PubChem: Hexachlorobenzene *Human Metabolome Database (HMDB): Hexachlorobenzene *Toxin and Toxin Target Database (T3DB): Hexachlorobenzene *Kyoto Encyclopedia of Genes and Genomes (KEGG): Hexachlorobenzene Luokka:Klooribentseenit Luokka:Torjunta-aineet Luokka:POP- yhdisteet
Dunblanen verilöyly

Dunblanen verilöyly tapahtui Dunblanessa, Skotlannissa 13. maaliskuuta 1996, kun 43-vuotias työttömäksi jäänyt entinen partiojohtaja Thomas Hamilton ampui paikallisessa koulussa kuusitoista pikkulasta, opettajan ja lopulta itsensä. Hänellä oli mukanaan neljä asetta ja 743 patruunaa. Vanhimmat surmansa saaneista lapsista olivat kuusivuotiaita. Dunblanen verilöylyssä kuoli yhteensä kahdeksantoista ihmistä. Joukkomurhaajan motiivit eivät ole koskaan valjenneet täysin. Hamilton oli ollut poikapartiolaisten johtajana, mutta 1974 hänen lupansa toimia tehtävässä otettiin pois, koska hänellä epäiltiin olevan ”epäilyttäviä aikeita poikien suhteen”. Hän valitti vielä vuonna 1993, että huhut pilasivat hänen ansiomahdollisuutensa. Hän oli valittanut tilanteestaan muun muassa kuningatar Elisabetille ja parlamenttiedustaja Michael Forsythille. Hamiltonin on Independent-lehden mukaan kerrottu kuuluneen vapaamuurareihin. == Uhrit == *Victoria Elizabeth Clydesdale *Emma Elizabeth Crozier *Melissa Helen Currie *Charlotte Louise Dunn *Kevin Allan Hasell *Ross William Irvine *David Charles Kerr *Mhairi Isabel MacBeath *Brett McKinnon *Abigail Joanne McLennan *Gwen Mayor (opettaja) *Emily Morton *Sophie Jane Lockwood North *John Petrie *Joanna Caroline Ross *Hannah Louise Scott *Megan Turner Yksi koulun oppilaista oli myöhemmin tennistähdeksi noussut ja lajissa kultamitalin Lontoon olympialaisissa 2012 voittanut Andy Murray, joka pelastui piiloutumalla isoveljensä Jamien kanssa rehtorin pöydän alle. ==Lähteet== * Cullen Report 1996, Chapter 4 * "Hansard". 14 March 1996. Retrieved 16 April 2007. * Dunblane Massacre Resource Page, Hamilton and the Masons === Viitteet === Luokka:Vuoden 1996 rikokset Luokka:Koulusurmat Luokka:Skotlannin historia
Cyrillus Kreek

Cyrillus Kreek (1889–1962) oli virolainen säveltäjä. Hän oli merkittävässä roolissa, kun Viroon kehitettiin ammattimaisesti toimivaa musiikkialaa. Hänen oleellisin tuotantonsa on tyyliltään hengellisestä musiikkia, vaikkakin monet hänen säveltämänsä laulut ovat arvostettua kuoromusiikkia. Myös merkittäväksi virolaisen musiikkihistorian sävellykseksi laskettava Requiem on Kreekin luoma. Tuglas-seura 25 vuotta -juhlakonsertin ohjelma, s. 4 (pidetty Helsingin Johanneksen kirkossa 14.4.2007) Kreek opiskeli Pietarin konservatoriossa ja asui lähes koko elämänsä ajan Haapsalussa. Siellä hän teki koulutyötä, johti kuoroa ja tutki kansanmusiikkia, millä oli oma vaikutuksensa hänen sävellyksiinsä. Kreekin arkistoissa on noin 6 000 kansanlaulua ja yli 500 itse tehtyä kansanlaulusovitusta. Kreekin musiikillinen ajattelu lähtee laulullisesta näkökulmasta. Tuglas-seura 25 vuotta -juhlakonsertin ohjelma, s. 4 (pidetty Helsingin Johanneksen kirkossa 14.4.2007) == Lähteet == Luokka:Virolaiset säveltäjät Luokka:Vuonna 1889 syntyneet Luokka:Vuonna 1962 kuolleet
Upstart

Upstart on tapahtumapohjainen korvaaja Unixin init-prosessille. Se hoitaa asynkronisesti tehtävien ja palveluiden käynnistämisen, sammuttamisen sekä valvonnan. Upstart on yhteensopiva sysvinitin kanssa, ja se pystyy ajamaan sysvinitin komentosarjoja. Myöhemmin Upstartin on tarkoitus korvata cron, atd, anacron sekä mahdollisesti inetd. Upstart korvasi sysvinitin muun muassa Ubuntussa ja Fedorassa. Helmikuussa 2014 Ubuntu päätti vaihtaa Upstartin systemd-ohjelmaan.http://www.markshuttleworth.com/archives/1316 Myös Fedora siirtyi käyttämään systemd:tä alkaen Fedora 15:stä == Katso myös == * initng — toinen asynkroninen initin korvaaja * launchd — Mac OS X:n vastaava initin sekä muiden käynnistys- ja ajastusskriptien korvaaja == Lähteet == == Aiheesta muualla == * Upstartin kotisivu * Projektisivu Launchpadissa * Upstart Intro, Cookbook and Best Practises , Upstartin ohjekirja Luokka:Linux-ohjelmat Luokka:Canonical
Toivo Tulev

Toivo Tulev (s. 1958) on virolainen säveltäjä. Tulev on saanut sävellyksiinsä vaikutteita muun muassa gregoriaanisesta laulusta ja vanhasta musiikista, jota edustavissa yhtyeissä hän on ollut mukana. Tulev opiskeli Tallinnan konservatoriossa professori Eino Tambergin johdolla. Valmistuttuaan hän oli Tukholman ja Kölnin musiikkikorkeakouluissa jatko-opiskelijana ja mukana Viron musiikkiakatemian järjestämässä maisteriohjelmassa. Viron musiikkiakatemiassa hän on sävellyksen opettaja ja työstää väitöskirjaansa. Tuglas-seura 25 vuotta -juhlakonsertin ohjelma, s. 6,7 (pidetty Helsingin Johanneksen kirkossa 14.4.2007) ==Lähteet== Luokka:Virolaiset säveltäjät Luokka:Vuonna 1958 syntyneet Luokka:Elävät henkilöt
Jacqueline de Romilly

Jacqueline Worms de Romilly (26. maaliskuuta 1913 – 18. joulukuuta 2010) oli ranskalainen filologi. Romilly syntyi Chartres'ssa. Suoritettuaan opintonsa hän toimi ensin opettajana koulussa ja sitten professorina Lillen ja Sorbonnen yliopistoilla sekä Collège de Francessa. Hänestä tuli vuonna 1988 toinen Ranskan akatemiaan valittu nainen Marguerite Yourcenarin jälkeen. Jacqueline de Romillylle myönnettiin Kreikan kansalaisuus vuonna 1995. Hän oli vuodesta 1967 ulkomaalaisjäsenenä Britannian akatemiassa. == Lähteet == Luokka:Ranskalaiset tieteilijät Luokka:Filologit Luokka:Ranskan akatemian jäsenet Luokka:Vuonna 1913 syntyneet Luokka:Vuonna 2010 kuolleet
Michel Déon

Michel Déon (4. elokuuta 1919 Pariisi – 28. joulukuuta 2016 Galway, Irlanti) oli ranskalainen kirjailija ja Ranskan akatemian jäsen. Déon tunnettiin sekä romaanikirjailijana että kolumnistina. Hän kuului yhdessä Antoine Blondinin, Jacques Laurentin ja Roger Nimierin kanssa kirjailijaryhmä Hussardsiin. Déon valittiin Ranskan akatemiaan vuonna 1978 Jean Rostandin kuoltua 4. syyskuuta 1977. Déon asui perheineen Irlannissa vuodesta 1968. Hän kuoli 97-vuotiaana galwaylaisessa sairaalassa 28. joulukuuta 2016. ==Lähteet== Luokka:Ranskalaiset kirjailijat Luokka:Ranskan akatemian jäsenet Luokka:Vuonna 1919 syntyneet Luokka:Vuonna 2016 kuolleet
Félicien Marceau

Félicien Marceau (s. 16. syyskuuta 1913 Kortenberg, Belgia – 7. maaliskuuta 2012La mort de Félicien Marceau, Le Figaro, viitattu 7.3.2012) oli ranskalainen kaunokirjailija ja esseisti. Marceualle myönnettiin vuonna 1969 Goncourt-palkinto romaanista Creezy.Kirjasampo: Goncourt-palkinto Viitattu 4.7.2024. Félicien Marceau valittiin Ranskan akatemiaan 27. marraskuuta 1975 Marcel Achardin kuoltua 4. syyskuuta 1974. ==Lähteet== Luokka:Ranskalaiset kirjailijat Luokka:Ranskalaiset esseistit Luokka:Ranskan akatemian jäsenet Luokka:Vuonna 1913 syntyneet Luokka:Vuonna 2012 kuolleet
Puskii!

Puskii! on suomalaisen rockmuusikko Veltto Virtasen vuonna 1978 julkaistu neljän kappaleen EP. __notoc__ == Kappaleet == ===A-puoli=== # "Tää on se laulu" # "Puskii!" ===B-puoli=== # "Kullattu nuoruus" # "Aikakauslehti" == Soittajat == * Veltto Virtanen (kitara ja laulu) * Timo Kiipula (kitara) * Pekka Helanen (rummut) * Aku-Pekka Silvennoinen (bassokitara) Luokka:Vuoden 1978 EP:t Luokka:Veltto Virtasen albumit
Jacob Epstein

Jacob Epstein (1880–1959) oli Yhdysvalloissa syntynyt kuvanveistäjä joka toimi vuodesta 1905 Britanniassa. Hän oli modernin kuvanveiston edeltäjä, jonka ristiriitaiset teokset kyseenalaistivat taiteen aiheiden sopivuutta koskevia sääntöjä. Epstein oli suoran kuvanveiston pioneereja. Epsteinin vanhemmat tulivat Yhdysvaltoihin pakolaisina Puolasta. Perhe oli keskiluokkainen ortodoksijuutalainen perhe, ja siinä oli viisi lasta, joista Jacob Epstein oli kolmas. Epstein opiskeli Art Students Leaguessa ja George Grey Bernardin oppilaana. Hän jatkoi opintojaan Pariisissa kuvitustyöstä saamiensa tulojen turvin, ja muutti Englantiin 1905 ja sai Britannian kansalaisuuden 1907. Epsteinin teokset olivat aikaansa nähden omaperäisiä, ja ne ovat vaikuttaneet myöhempien kuvanveistäjäsukupolvien taiteilijoihin, kuten Henry Mooreen ja Barbara Hepworthiin, jotka jatkoivat suoran kuvanveiston kehittämistä. == Julkisia teoksia == * Memorial to W.H. Hudson (Rima) in Hyde Park, 1925 * Night and Day, 1928-9 (for St James' Underground) * Lasarus, 1947-48 (Oxford, New College Chapel) * Madonna and Child, 1950-52 (Cavendish Square, Lontoo) * Social Consciousness, 1951-3 (Fairmount Park, Philadelphia) * Christ in Majesty, 1954-5 (Llandaffin katedraali) *St Michael and the Devil, 1956-8 (Coventryn katedraali) == Lähteet == == Aiheesta muualla == Luokka:Yhdysvaltalaiset kuvanveistäjät Luokka:Brittiläiset kuvanveistäjät Luokka:Vuonna 1880 syntyneet Luokka:Vuonna 1959 kuolleet Luokka:Amerikanjuutalaiset
Bazaruton saaristo

Bazaruton saaristo () on ryhmä saaria Mosambikissa, lähellä mantereella sijaitsevia Vilankulon ja Inhassoron kaupunkeja. Saaristo muodostuu Bazaruton, Benguerran, Magaruquen, Banquen ja Santa Carolinan saarista. Saarista suurimmat ovat Bazaruto ja Benguerra. Saaret ovat muodostuneet Limpopojoen kuljettamasta hiekasta satoja tuhansia vuosia sitten. Nykyisin Limpopojoki laskee mereen useita satoja kilometrejä etelämpänä. Matkailijoita saarille houkuttavat hiekkarannat, koralliriutat ja surffaus- ja kalastusmahdollisuudet. Saaristosta tuli kansallispuisto vuonna 1971. Kansallispuistossa tavataan esimerkiksi 150 erilaista lintulajia. == Lähteet == == Aiheesta muualla == * bazaruto.org * go2africa.com – Bazaruto Archipelago Luokka:Mosambikin saaret Luokka:Mosambikin maantiede Luokka:Mosambikin kansallispuistot
Johann Friedrich Naumann

Johann Friedrich Naumann (14. helmikuuta 1780 Ziebigk, Köthen – 15. elokuuta 1857 Ziebigk) oli saksalainen luonnontieteilijä ja toimittaja. Hänen isänsä oli maanviljelijä ja ornitologi Johann Andreas Naumann. J. F. Naumannia kutsutaan eurooppalaisen lintutieteen perustajaksi. 1839 hänet promovoitiin Breslaun yliopiston kunniatohtoriksi. 1835 hän perusti lintutieteellisen museon Köthenin linnaan ja 1915 museo nimettiin Naumann-museoksi. Naumann nimesi lukuisia lintulajeja, muun muassa etelänharmaalokin (Larus michahellis). Pikkutuulihaukka (Falco naumanni) ja ruosterastas (Turdus naumanni) on nimetty hänen kunniakseen.BirdLife Suomi == Teoksia == * Taxidermie oder die Lehre, Thiere aller Klassen am einfachsten und zweckmäßigsten für Kabinette auszustopfen und aufzubewahren. Hemmerde & Schwetschke, Halle 1815 * Johann Andreas Naumann & Johann Friedrich Naumann: Naturgeschichte der Vögel Deutschlands. Nach eigenen Erfahrungen entworfen. Fleischer, Leipzig 1822-1866, osat 1-13. == Lähteet == Luokka:Saksalaiset ornitologit Luokka:Vuonna 1780 syntyneet Luokka:Vuonna 1857 kuolleet
Uhvon paluu

Uhvon paluu on suomalaisen rockmuusikko Veltto Virtasen vuonna 1999 julkaistu neljän kappaleen CD-EP. == Kappaleet == # "Rakkauden saan" # "Elektroninen x-taasi" # "Kipu" # "Uhvon paluu" == Soittajat == * Mika Hiironniemi (rummut) * Samuli Happo (basso, taustalaulu) * Jukka Viitasaari (kitarat, taustalaulu) * Timo Ristilä (kosketinsoittimet) * Veltto Virtanen ("laulu", akustinen kitara) Luokka:Vuoden 1999 EP:t Luokka:Veltto Virtasen albumit
Teknokulttuuri

Teknokulttuuri on neologismi, jonka ovat käsitteenä tehneet tutuksi Constance Penley ja Andrew Ross toimittamassaan samannimisessä esseekokoelmassa. Teknokulttuurilla viitataan vuorovaikutussuhteisiin tekniikan, median, kulttuurin ja sosiaalisten suhteiden välillä. Käsitettä käytetään usein kuvastamaan nykyisen kulttuurin teknologista tilaa, jossa teknologisilla elementeillä on keskeinen osa kulttuurin toimivuudessa ja ilmiasussa. Teknokulttuurin tutkimuksen piiriin kuuluvat teknologian historian, teknologian, mediakulttuurin ja digitaalisen kulttuurin tutkiminen. Teknokulttuurin käsite on laajalti käytössä akateemisessa maailmassa. Muun muassa Yhdysvalloissa, Kalifornian Davis-yliopistossa on ollut teknokulttuurin opinto-ohjelma ja Kanadassa, Länsi-Ontarion yliopistossa on koulutusohjelma Media, Information & Technoculture. Suomessa teknokulttuuriin liittyvää opetusta voi saada Turun yliopiston digitaalisen kulttuurin oppiaineessa tai Jyväskylän yliopiston digitaalisen kulttuurin maisteriohjelmassa == Katso myös == * Teknologian kulttuurinen tutkimus ==Lähteet== Luokka:Tekniikka Luokka:Media Luokka:Kulttuurisuuntaukset
Marble House

Marble House on kartanomainen rakennus Newportissa, Rhode Islandin osavaltiossa, Yhdysvalloissa. Sen suunnittelusta on vastannut yhdysvaltalainen arkkitehti Richard Morris Hunt. Rakennuksen rakennustyöt aloitettiin vuonna 1888, ja ne saatiin päätökseen vuonna 1892. Rakennus tuli maksamaan noin 11 miljoonaa sen aikaista Yhdysvaltain dollaria. Marble Housen rakennutti William Kissam Vanderbilt, tunnetun liikemiehen Cornelius Vanderbiltin pojanpoika. Rakennuksen valmistuttua Vanderbilt antoi sen puolisolleen Alva Belmontille syntymäpäivälahjaksi. Nykyisin Marble House toimii julkisena museona, ja sille on myönnetty National Historic Landmark -arvonimi. Luokka:Yhdysvaltain kartanot Luokka:Yhdysvaltain kotimuseot Luokka:National Register of Historic Places -kohteet Rhode Islandilla Luokka:Rhode Islandin rakennukset ja rakennelmat Luokka:1890-luvulla rakennetut rakennukset ja rakennelmat
Digitaalinen kulttuuri

Digitaalinen kulttuuri koostuu joukosta tapoja ja tottumuksia viestiä, pitää yhteyttä sekä tulkita ja rakentaa merkityksiä tietokoneiden ja -verkkojen äärellä. Digitaalisessa kulttuurissa on sekä oppialana, toimintana että ilmiönä kyse laaja-alaisesta eri kestoisten aikatasojen ja asioiden yhteisvaikutuksesta, joka näkyy muun muassa taiteen, viestinnän, viihteen ja opetuksen kentillä. Digitaalinen kulttuuri tutkimusalana keskittyy käsittelemään monitieteellisesti, sekä kulttuurin käynnissä olevia muutoksia, että uusia digitaalisen viestinnän, taiteen, viihteen ja opetuksen muotoja. Opiskelijoille tarjotaan käsitteellistä valmiutta ymmärtää digitaalistuvan kulttuurin ilmiöitä, mutta myös käytännön tietoja ja taitoja, joita toiminta digitaalisessa ympäristössä vaatii. Digitaalinen kulttuuri on tieteenalana lähtöisin taiteen-, kulttuurintutkimuksen ja kulttuurihistorian piiristä. Digitaalista kulttuuria voi opiskella Suomessa esimerkiksi Turun yliopiston humanistisen tiedekunnan Kulttuurituotannon ja maisemantutkimuksen koulutusohjelman kulttuurin oppiaineessa Porin yliopistokeskuksessa tai Jyväskylän yliopiston digitaalisen kulttuurin maisteriohjelmassa. ==Katso myös== *Teknokulttuuri == Kirjallisuutta == * * * *
Ojangon ulkoilualue

Ojangon ulkoilualue sijaitsee Vantaalla Ojangon kaupunginosassa Hakunilan kaakkoispuolella. Aluetta kiertävät mutkittelevat ulkoilu- ja ratsastuspolut sekä talvella hiihtoladut. Ratsastajia palvelee ratsastuskeskus Poni-Haka. Ojangon ulkoilualueen metsät ovat luontainen jatke Hakunilan urheilupuistolle. Seutu onkin toiminut useiden hiihto- ja suunnistuskilpailujen näyttämönä. Alueella on järjestetty hiihdon SM-kisoja esimerkiksi vuosina 1997, 2008 ja 2014. Alue on monipuolista, pienipiirteistä, kumpuilevaa metsäalueiden- ja viljelymaiden kirjomaa maastoa. Seudulla on suhteellisen edustava eläin- ja kasvilajisto ja sinne järjestetään myös mm. perhosretkiä kesäisin. Perhosia varten on alueen joitakin osia hoidettu talkoilla ja saatu joitakin niittyjä vaativia lajeja säilymään ja lisääntymään alueella. ==Lähteet== Luokka:Vantaan luonto Luokka:Ojanko
Ascendancy

Ascendancy on yhdysvaltalaisen metalliyhtye Triviumin toinen albumi. Vuonna 2005 julkaistua albumia voidaan pitää yhtyeen varsinaisena läpimurtona. Menestystä siivitti yhtyeen jättilevy-yhtiö Roadrunner Recordsille allekirjoittama sopimus. Albumia ylistettiin runsaasti ilmestymisvuonnaan ja sen jälkeenkin monissa metallilehdissä, kuten Metal Hammerissa ja Kerrang!:issa. Taustatekijöinä menestykseen oli edeltäjäalbumia Ember to Infernoa tarkemmin tehdyt kappaleet sekä yhtyeeseen samana vuonna liittynyt toinen kitaristi Corey Beaulieu. Yhtyeen laulaja-kitaristi Matt Heafy on albumin jokaisen kappaleen pääsäveltäjä ja -sanoittaja. Tuottajana albumilla toimi Jason Suecof, joka oli mukana säveltämässä albumin intro-kappaletta sekä soittaa kitarasoolon albumin kolmannessa kappaleessa, Pull Harder on the Strings of Your Martyr. Albumilta julkaistiin musiikkivideot kappaleista Like Light to the Flies, Pull Harder on the Strings of Your Martyr, A Gunshot to the Head of Trepidation, Dying in Your Arms ja Rain. Albumista tehtiin kaksi uudelleenjulkaisua. Ensimmäinen niistä, UK Special Edition sisältää yhden bonuskappaleen, sekä bonus-DVD:n, joka sisältää viiden kappaleen konserttitallenteen, sekä yhtyeen musiikkivideot. 9. toukokuuta 2006 julkaistu toinen uudelleenjulkaisu sisältää edellä mainittujen elementtien lisäksi kolme muuta bonuskappaletta, joista yksi on yhtyeen tulkinta Metallican kappaleesta Master of Puppets, jonka yhtye nauhoitti myös Kerrang! -lehden 20-vuotisjuhlanumeron ohessa tulleeseen Metallican Master of Puppets -albumin kunniaksi tehtyyn Remastered-albumiin. ==Kappaleet== == Kokoonpano == * Matt Heafy – laulu, kitarat * Corey Beaulieu – kitarat, taustalaulu * Paolo Gregoletto – basso, taustalaulu * Travis Smith – rummut === Tuotanto === * Jason Suecof - tuottaja * Andy Sneap - miksaus == Arvostelut == * Allmusic: Allmusic review * Imperiumi: 6/10 * PopMatters: PopMatters * Soundi: Soundi == Lähteet == == Aiheesta muualla == * Ascendancy Discogsissa * Luokka:Vuoden 2005 albumit Luokka:Triviumin albumit
Hilkka Nieminen

Hilkka Helvi Nieminen, o.s. Heikkonen (23. helmikuuta 1927 – 22. huhtikuuta 2015) oli suomalainen kuurosokea kirjailija. Hän julkaisi ensimmäisen teoksensa, autobiografisen kirjan Tyttö kulki kujasilla vuonna 1994. Hilkka Nieminen syntyi Vuokselassa ja lähti evakkoon talvisodan sytyttyä vuonna 1939. Hän muutti Tampereelle vuonna 1975, ja tuli täysin kuuroksi kuuloaistin alettua heiketä jo varhaislapsuudessa kärsityn sairauden seurauksena. Hän oli vaikeasti näkövammainen ja tarvitsi omien kirjoitustensa lukemiseen suurennuslasia. Ennen kirjailijanuraansa Nieminen työskenteli vaneritehtaalla Hämeenlinnassa ja ravintolassa Kotkassa. Hän asui Tampereen Annalassa. == Lähteet == Luokka:Suomalaiset kirjailijat Luokka:Suomalaiset kuurosokeat henkilöt Luokka:Vuonna 1927 syntyneet Luokka:Vuonna 2015 kuolleet
Tuscumbia

Tuscumbia on kaupunki Alabamassa, Yhdysvalloissa ja Colbertin piirikunnan pääkaupunki. Sen pinta-ala on 18,9 km² ja väkiluku 7 856 (). Tuscumbia on Alabama Music Hall of Famen nykyinen sijaintipaikka. Kansainvälisesti tunnetuin kaupungin asukas lienee kuurosokea Helen Keller, jonka kirjassa Elämäni tarina (The Story of My Life) pieni alabamalaiskaupunki on keskeisessä osassa. Muihin tunnettuihin Tuscumbiassa syntyneisiin lukeutuu mm. baseballpelaaja Heinie Manush. Tuscumbian väestöstä 76,01 % on valkoisia ja 22,51 % afroamerikkalaisia. == Lähteet == == Aiheesta muualla == Luokka:Alabaman kaupungit
Biologian olympialaiset

International Biology Olympiad (IBO), kansainväliset biologian olympialaiset, on kansainvälinen biologiakilpailu toisen asteen opiskelijoille. Ensimmäinen IBO järjestettiin vuonna 1990 Olomoucissa, entisessä Tšekkoslovakiassa, jolloin kilpailuun osallistui kuusi maata. IBO oli alun perin lähes vain entisten itäblokin maiden välinen kilpailu, mutta sittemmin se on laajentunut koko maailman kattavaksi biologiakilpailuksi. Viimeisimpään IBO:on Tsukubassa, Japanissa osallistui 56 maata. Suomi on osallistunut IBO:on vuodesta 1997. ==Karsinta Suomessa== Suomen edustusjoukkueeseen valittavat opiskelijat karsitaan kahdessa vaiheessa. Ensimmäiseen vaiheeseen saavat osallistua kaikki lukiolaiset, eivät kuitenkaan yli 20-vuotiaat tai yliopisto-opintoja suorittaneet. Tehtävät voi kunkin lukion opettaja halutessaan tilata itse Biologian- ja maantieteen opettajien liitolta BMOL ry:ltä ja järjestää karsintakokeen halukkaille opiskelijoille. Karsintakokeen noin kymmenen parhaiten suorittanutta valitaan valmennuskurssille Helsingin yliopistoon, jossa opiskelijoille opetetaan lähinnä käytännön laboratorio- ja muita töitä, joita ei ole lukiossa käsitelty. ==Kaupungit, joissa IBO on järjestetty ja suomalaiset voittajat== *1990: Olomouc, Tšekkoslovakia, 6 osallistujamaata *1991: Mahatškala, Neuvostoliitto, 9 osallistujamaata *1992: Poprad, Tšekkoslovakia, 12 osallistujamaata *1993: Utrecht, Alankomaat, 15 osallistujamaata *1994: Varna, Bulgaria, 18 osallistujamaata *1995: Bangkok, Thaimaa, 22 osallistujamaata *1996: Artek, Ukraina, 23 osallistujamaata *1997: Ašgabat, Turkmenistan, 28 osallistujamaata *1998: Kiel, Saksa, 33 osallistujamaata *1999: Uppsala, Ruotsi, 36 osallistujamaata *2000: Antalya, Turkki, 38 osallistujamaata *2001: Bryssel, Belgia, 38 osallistujamaata *2002: Riika, Latvia, 40 osallistujamaata *2003: Minsk, Valko-Venäjä, 41 osallistujamaata *2004: Brisbane, Australia, 40 osallistujamaata *2005: Peking, Kiina, 50 osallistujamaata *2006: Rio Cuarto, Argentiina, 48 osallistujamaata *2007: Saskatoon, Kanada, 49 osallistujamaata *2008: Mumbai, Intia, 55 osallistujamaata *2009: Tsukuba, Japani, 56 osallistujamaata *2010: Changwon, Etelä-Korea, 58 osallistujamaata *2011: Taipei, Taiwan, 58 osallistujamaata *2012: Singapore *2013: Bern, Sveitsi *2014: Bali, Indonesia *2015, Aarhus, Tanska *2016, Hanoi, Vietnam *2017, Coventry, Yhdistynyt kuningaskunta *2018, Teheran, Iran *2019, Szeged, Unkari *2020, Nagasaki, Japani (järjestettiin etäkilpailuna koronavirusepidemian vuoksi.) *2021, Lissabon, Portugali (järjestettiin etäkilpailuna koronavirusepidemian vuoksi.) *2022, Jerevan, Armenia *2023, Al-Ain, Yhdistyneet arabiemiirikunnat *2024, Astana, Kazakstan ==Tulevat IBO:t== *2025, Quezon City, Filippiinit *2026, Vilna, Liettua *2027, Puola *2028, Alankomaat *2029, Tšekki ==Lähteet== ==Aiheesta muualla== * Kilpailun viralliset kotisivut * Opetushallituksen sivu tiedeolympialaisista Luokka:Biologia Luokka:Kilpailut Luokka:Tiedetapahtumat
Brian Josephson

Brian David Josephson (s. 4. tammikuuta 1940) on brittiläinen fyysikko. Hän syntyi juutalaisille vanhemmille. Josephson löysi vain 22-vuotiaana niin sanotun Josephsonin ilmiön, josta hän sai vuonna 1973 Nobelin fysiikanpalkinnon Leo Esakin ja Ivar Giaeverin kanssa. Hän työskentelee tällä hetkellä Cambridgen yliopistossa, jossa hän on tiiviin aineen fysiikkaa tutkivan ryhmän johdossa. Josephsonin tiedetään puoltavan ajatusta paranormaalien ilmiöiden olemassaolosta. == Lähteet == ==Aiheesta muualla== * Curriculum Vitae Nobel-säätiön sivuilla * Brian David Josephsonin viralliset sivut Luokka:Brittiläiset fyysikot Luokka:Nobelin fysiikanpalkinnon saajat Luokka:Vuonna 1940 syntyneet Luokka:Elävät henkilöt
VillageLife

VillageLife oli internetissä toimiva erityisesti nuorille suunnattu palvelu, jossa käyttäjä pystyi tekemään kehitysmaihin rahalahjoituksia ja seurata ruudun kylänäkymästä avun vaikutusta. Toiminnan käynnisti Suomen lähetysseura keväällä 2005. Palvelussa oli tammikuussa 2009 neljä nettikylää: nepalilainen, länsiafrikkalainen, eteläafrikkalainen ja kaakkoisaasialainen. Kaksi muuta kylää oli suunnitteilla pitkään, mutta kyliä ei julkistettu koskaan. Kyläläisiltä puuttui vielä monia tärkeitä asioita, esimerkiksi kouluja ja koulutarvikkeita. Kun halusi rakentaa sairaalaa tai koulua, lahjoituksen perillemeno näkyi niin, että sairaalaan tai kouluun nousi seinää. Villagelife lopetettiin vuonna tammikuussa 2011. Virtuaalikylän avustuskohteet olivat kuvitteellisia, mutta ne vastasivat todellisia avustustarpeita. Lahjoitus käytettiin todellisuudessa vastaavanlaiseen työhön: terveydenhuoltoon, opetukseen ja seurakuntatyöhön. Jokaisesta kylästä sai tietoa niiden nettisivuilta. Kylissä voitiin vierailla myös tekemättä lahjoituksia. Lahjoitukset voitiin tehdä kännykällä, luottokortilla tai verkkopankkimaksulla. Palvelun teknisestä suunnittelusta on vastannut digitaalisten sovellusten toteutukseen erikoistunut Valve. Palvelussa näkyi lista top 20 -lahjoittajista. ==Aiheesta muualla== Luokka: Lähetystyö Luokka: Hyväntekeväisyys Luokka: Virtuaalimaailmat
Ivar Giaever

Ivar Giaever ([ˈjeːvər]; alun perin Giæver, s. 5. huhtikuuta 1929) on norjalainen fyysikko. Giaever jakoi vuonna 1973 Nobelin fysiikanpalkinnon Leo Esakin ja Brian Josephsonin kanssa tutkimuksestaan tunneloitumisilmiöstä suprajohteessa. Giaever työskentelee Oslon yliopiston professorina. == Elämä == Giaever syntyi vuonna 1929 toisena lapsena perheen yhteensä kolmesta lapsesta. Hän varttui Totenissa, jossa hänen isänsä John A. Giaever toimi farmaseuttina. Perusopetuksen hän sai Totenissa, mutta toisen asteen opinnot hän kävi Hamarin kaupungissa. Ennen opintojensa aloittamista Norjalaisessa teknillisessä instituutissa vuonna 1948, hän oli töissä vuoden Raufoss Munition -tehtailla. Giaever valmistui mekaniikan insinööriksi vuonna 1952. Seuraavana vuonna hän suoritti asepalveluksen Norjan armeijassa, ja sen jälkeen hänet otettiin Norjan hallitukselle töihin patenttitutkijaksi. Ivar Giaever meni naimisiin Inger Skramstadin kanssa vuonna 1952 ja suhteeseen syntyi neljä lasta. Giaeveristä tuli Yhdysvaltain kansalainen vuonna 1964. ==Lähteet== == Aiheesta muualla == * Luokka:Norjalaiset fyysikot Luokka:Yhdysvaltalaiset fyysikot Luokka:Nobelin fysiikanpalkinnon saajat Luokka:Oslon yliopiston professorit Luokka:Vuonna 1929 syntyneet Luokka:Elävät henkilöt
Salibandyliigan kausi 2005–2006

Kausi 2005–2006 oli salibandyliigan 20. kausi. Runkosarja alkoi 24. syyskuuta 2005 ja päättyi 14. huhtikuuta 2006. Hallitsevana mestarina kauteen lähti SSV, mestaruuden voitti Espoon Oilers, jolle se oli Salibandyliigan neljäs mestaruus. Runkosarjan pistepörssin voitti Oilersin Jaakko Hintikka. == Miehet == === Runkosarja === Joukkue O V T H + − P Oilers 33 28 0 5 333 181 56 SSV 33 26 0 7 270 169 52 Josba 33 20 1 12 210 176 41 Trackers 33 19 0 14 200 171 38 Gunners 33 17 3 13 203 184 37 Classic 33 18 0 15 212 236 36 OLS 33 14 1 18 189 238 29 Erä 33 14 1 18 177 196 29 SPV 33 12 1 20 178 210 25 NST 33 9 5 19 154 209 23 HIFK 33 10 1 22 233 260 21 Happee 33 4 1 28 148 277 9 === Liigakarsintojen 1. vaihe === Tiikerit – Pirkat 11\. maaliskuuta Tiikerit Pirkat 5–9 12\. maaliskuuta Pirkat Tiikerit 2–6 15\. maaliskuuta Tiikerit Pirkat 11–5 17\. maaliskuuta Pirkat Tiikerit 11–4 19\. maaliskuuta Tiikerit Pirkat 6–7 Pirkat salibandyliigaan voitoin 2-3. AFC Campus – AC HaKi 11\. maaliskuuta AFC Campus AC HaKi 2-5 12\. maaliskuuta AC HaKi AFC Campus 5-3 15\. maaliskuuta AFC Campus AC HaKi 6-3 18\. maaliskuuta AC HaKi AFC Campus 4-8 19\. maaliskuuta AFC Campus AC HaKi 3-5 AC HaKi salibandyliigaan voitoin 2-3. === Liigakarsintojen 2. vaihe === HIFK– AFC Campus 25\. maaliskuuta HIFK AFC Campus 10–3 26\. maaliskuuta AFC Campus HIFK 6–4 31\. maaliskuuta HIFK AFC Campus 5-3 1\. huhtikuuta AFC Campus HIFK 5–11 HIFK jatkaa liigassa voitoin 3-1. Happee – Tiikerit 25\. maaliskuuta Tiikerit Happee 6–8 26\. maaliskuuta Happee Tiikerit 8–4 29\. maaliskuuta Tiikerit Happee 6–13 Happee jatkaa liigassa voitoin 3-0. === Pudotuspelit === {{Turnauspuu8 |12.–19.3.2007| Oilers|3| Erä|1 |10.–20.3.2007| Trackers|1| Gunners|3 |10.–18.3.2007| SSV|3| OLS|0 |09.–18.3.2007| Josba|3| Classic|1 |24.–29.3.2007| Oilers|3| Gunners|0 |25.–31.3.2007| SSV|3| Josba|1 |8.–14.4.2007| Oilers|3| SSV|0 |9.4.2007| Josba|1| Gunners|0 }} == Naiset == === Runkosarja === == Aiheesta muualla == * , otteluohjelma ja tulokset Luokka:Salibandyliigan kaudet Luokka:Salibandysarjojen kausi 2005–2006
Ennuskivien mahti

Ennuskivien mahti () on ranskalaisen Flavia Bujorin kirjoittama ja vuonna 2002 ilmestynyt fantasiakirja. Suomeksi se ilmestyi 2004 Lotta Toivasen kääntämänä ja Gummeruksen kustantamana. Bujor oli kirjaa kirjoittaessaan vain 13-vuotias. Kirja kertoo kolmesta tytöstä nimeltään Jade, Ambre ja Opale. Kertomus käsittelee ystävyyttä, unelmia ja voimia == Juoni == Jade, Opale ja Ambre saavat 14-vuotissyntymäpäivänään tietää, että heille on jo muinaisissa kirjoituksissa osoitettu suuri tehtävä. Voimallisten ennuskivien avulla tyttöjen on pelastettava viimeinen maa, jossa uskotaan kaikkien olentojen kauneuteen, luovuuteen ja vapauteen. Samaan aikaan Joa-niminen tyttö kamppailee vakavan sairauden kourissa pariisilaisessa sairaalassa. Joa horjuu elämän ja kuoleman välimailla, mutta alkaa nähdä ihmeellistä unta, joka antaa hänelle uusia voimia. Joan elämä on Jaden, Opalen ja Ambren neuvokkuuden varassa. Kirjassa seurataan myös muistinsa menettäneen hovaliinin (kiertävä ritari), Nimettömän tarinaa. Hän herää eräänä päivänä niityltä, muistamatta mitään. Nimetön saa matkaseurakseen Ikijontun ja yhdessä he yrittävät selvittää, mitä Nimetön on menneisyydessään tehnyt. Loppujen lopuksi heidän ja tyttöjen tarinat liittyvät yhteen. Tytöt joutuvat erilaisiin hankaliin tilanteisiin ja yrittävät samalla pelastaa kolmannen ulottuvuuden, jonka neuvosto uhkaa vallata kokonaan itselleen. == Henkilöt == Jade: Yksi ennustuksen kolmesta tytöstä. Jade vietti lapsuutensa aatelismiehen palatsissa. Hän sai 14-vuotispäivänään kuulla, ettei tämä ole hänen oikea isänsä. Jade on luonteeltaan ylpeä ja päättäväinen ja kommentoi jokaista sanaa mitä joku sanoo mutta osaa olla myös hyvin ystävällinen ja auttavainen. Opale: Yksi ennustuksen tytöistä. Varttui tavallisessa kylässä. Opale kuvataan hiljaiseksi ja kylmäksi, mutta hänestä tulee kirjan edetessä esiin uusia puolia. Opale ja Jade eivät tule toimeen keskenään. Ambre: Yksi ennustuksen tytöistä. Ambre vietti lapsuutensa köyhässä perheessä. Hän saa kuulla äitinsä kuolinvuoteella, ettei ole tämän oikea tytär. Ambre on tytöistä ystävällisin ja hänen on vaikea ymmärtää Jaden ylpeyttä. Nimetön: On menettänyt muistinsa. Kuvataan mietteliääksi ja urheaksi. Saa kirjan edetessä kuulla menneisyydestään kauheita asioita. Joa: Tyttö, joka on kuolemaisillaan sairaalassa vuonna 2002. Joan vanhemmat ovat kuolleet ja ystävät ovat hylänneet hänet. Joa alkaa nähdä ihmeellisiä unia, jotka auttavat häntä jatkamaan eteenpäin. Luokka:Nuorten fantasiaromaanit Luokka:Ranskalaiset romaanit Luokka:Vuoden 2002 kirjat
Boléro

Boléro on Maurice Ravelin säveltämä orkesteriteos. Vuonna 1927 tanssija Ida Rubinstein pyysi Ravelia soitintamaan osia Isaac Albénizin pianoteoksesta Iberia balettiesitystä varten. Ravel ei onnistunut hankkimaan sarjan oikeuksia, ja hän sävelsi sen sijaan Boléron, joka esitettiin ensimmäisen kerran 1928. Teos oli sensaatio, ja siitä tuli heti Ravelin tunnetuin teos. Teos koostuu yhdestä pitkästä crescendosta, ja siinä on vain kaksi teemaa, jotka seuraavat toinen toistaan soitettuna eri soittimin, vuorollaan mm. huilu, klarinetti, fagotti ja oboe d’amore. Yli 300 tahdin ajan kuullaan pysähtymätön pikkurummun soittama ostinato, jonka rytmi on espanjalaisesta hovitanssista. Teoksesta tehty baletti alkaa nuoren mustalaisnaisen hitaalla tanssilla. Hänen tanssistaan lumoutuneina vieressäseisojat yhtyvät yksi kerrallaan tanssiin, kunnes kaikki ovat mukana. Ravel itse hämmästeli teoksen suosiota. Arthur Honeggerille hän totesi: "Olen säveltänyt vain yhden mestariteoksen. Se on Boléro. Valitettavasti siinä ei ole yhtään musiikkia." ==Katso myös== *Bolero Luokka:1920-luvun musiikkiteokset Luokka:Maurice Ravelin teokset
Tamanin niemimaa

Tamanin niemimaa () on noin 30 km pitkä ja 13 km leveä idästä länteen työntyvä niemimaa Venäjän federaation Krasnodarin aluepiirin alueella Kaukasiassa. Yhdessä sitä vastaan lännestä työntyvän, Krimiin kuuluvan Kertšin niemimaan kanssa se muodostaa Kertšinsalmen, jonka kautta Asovanmeri liittyy Mustaanmereen. Niemimaalla sijaitsee mutatulivuoria ja öljyvarantoja. ==Asutus niemimaalla== Tamaninniemellä sijaitsee myös pieni Tamanin satamakaupunki, joka perustettiin 1100-luvulla ja josta tuli 1200-luvulla genovalaisten linnake. Turkkilaiset valloittivat sen 1482, ja 1774 se liitettiin Venäjän keisarikuntaan.“Taman Peninsula” The Columbia Encyclopedia, 6th ed. New York: Columbia University Press, 2001–04. www.bartleby.com/65/. 19.4.2007. Nykyisin suurin kaupunki niemimaalla on Temrjuk. Kreikkalaiset siirtolaiset perustivat siirtokuntia "Krimin bosporuksen" saariin jo 700- ja 600-luvulla eaa. Vedenkorkeuden muutosten vuoksi näistä saarista tuli myöhemmin osa niemimaata. Minolaiset perustivat Kepoin-kaupungin, joka yhdessä Pantikapaionin (nykyisen Kertšin) kanssa hallitsi vesireittiä Mustaltamereltä Asovanmerelle ja edelleen Donjoelle. == Lähteet == Luokka:Kaukasia Luokka:Venäjän niemimaat Luokka:Euroopan niemimaat
Steven Wilson

Steven John Wilson (s. 3. marraskuuta 1967 Kingston upon Thames, Englanti) on englantilainen muusikko. Parhaiten hänet tunnetaan vuonna 1987 perustamastaan progressiivista rockia soittaneesta Porcupine Tree -yhtyeestä. Wilson on yhtyeen laulaja ja kitaristi (joissakin kappaleissa myös soittanut bassoa ja kosketinsoittimia) sekä keulakuva. Porcupine Treen lisäksi Steven Wilsonin uraan kuuluu lukuisia yhtyeitä, joissa hän on ollut osallisena. Tunnetuimmat lienevät israelilaisen Aviv Geffenin kanssa perustettu Blackfield, jolta on julkaistu albumit Blackfield (2004), Blackfield II (2007) ja Welcome to My DNA (2011), sekä Tim Bownessin kanssa vuonna 1987 aloitettu No Man is an Island eli No-Man. Muita Wilsonin musiikkiprojekteja ovat Bass Communion ja I.E.M. (Incredible Expanding Mindfuck). Wilson on perustanut myös oman levy-yhtiön Headphone Dust, joka on julkaissut lähinnä rajoitettuja erikoispainoksia hänen omista musiikkiprojekteistaan. == Diskografia == === Soolouran albumit === * * * * * * * * * == Sivuprojekteja == * Wilson on toiminut myös Opethin albumeiden tuottajana ja laulanut yhtyeen kappaleessa "Bleak". Hän on sanoittanut Opethin kappaleen "Death Whispered a Lullaby" sekä laulanut taustoja yhtyeen levyillä Damnation, Deliverance ja Blackwater Park. Opethin tuotannolla Steven Wilson on soittanut myös Mellotronia, pianoa ja kitaraa. * Työskennellyt myös norjalaisen Anja Garbarekin sekä yhtyeiden OSI, Marillion ja Cipher kanssa. * Luvannut tuottaa israelilaisen yhtyeen Orphaned Landin seuraavan albumin The never ending way of ORwarriOR. * Julkaisi ensimmäisen sooloalbuminsa Insurgentesin 2009 ja toinen albumi Grace for Drowning ilmestyi syksyllä 2011. * Wilson on ollut myös laulajana Pendulumin vuoden 2010 levyllä Immersion "the Fountain" -kappaleessa. == Lähteet == == Aiheesta muualla == *Steven Wilsonin kotisivut *Porcupine Treen viralliset sivut *Steven Wilsonin täydellinen diskografia * *No-Manin viralliset sivut *Blackfieldin viralliset sivut Luokka:Brittiläiset laulajat Luokka:Brittiläiset musiikkituottajat Luokka:Brittiläiset kitaristit Luokka:Vuonna 1967 syntyneet Luokka:Elävät henkilöt Luokka:Dulcimerinsoittajat
Rantasalmen vesitorni

Rantasalmen vesitorni Rantasalmella on kokonaan säänkestävästä teräksestä rakennettu kartion muotoinen vesitorni. Vesitornin säiliön verhous on muovipinnoitettua teräsohutlevyä, tornin varsi on pinnoittamaton. Vesikate on peltiä. Tornin korkeus on noin 15-20 metriä ja vesisäiliön halkaisija on suunnilleen sama. Torni on valmistunut vuonna 1979 ja sen vesisäiliön tilavuus on 1 000 m³. Vesitorni on oranssi, joten se on hyvin huomiota herättävän näköinen rakennelma. Se ei ole kovin näkyvällä paikalla, joten jos haluaa nähdä sen on melkein mentävä sen juurelle. Vesitornia ei ole juurikaan saneerattu ennen vuotta 2013, jolloin tornissa ilmenneet syöpymät ja muut viat korjataan. == Lähteet == Vesitorni Luokka:Suomen vesitornit
Temrjuk

Temrjuk () on kaupunki Mustanmeren ja Asovanmeren välisellä Tamaninniemellä Krasnodarin aluepiirissä Etelä-Venäjällä. Kaupungin väkiluku vuonna 2006 oli 36 546 henkeä. Kaupungin paikalla sijaitsi vuoteen 1774 asti turkkilainen Abasin linnake."TEMRYUK", Volume V26, Page 613 of the 1911 Encyclopedia Britannica. Kaupunki sijaitsee Asovanmereen laskevan Kubanjoen varrella ja sen satama on joen suulla noin 4 km:n päässä kaupungista. Vuosien 1996–1998 aikana satamassa käsiteltiin pääasiassa puu- ja lautatavaraa, terästä ja elintarvikkeita. Sataman kautta kulkevan rahdin määrä vuodessa on alle 100 000 tonnia. == Lähteet== Luokka:Krasnodarin aluepiirin kaupungit